เมื่อเช้าตื่นมารู้สึกไม่สบายตัว(แต่ไม่มีไข้) เลยเผลอกินยาพารา 500กรัม 2เม็ด เวลา 8.00น. แล้วได้ไปฉีดวัคซีนโควิดตอน 14.00น. พึ่งมาเปิดอ่านในเว็บว่าเขาห้ามกินยาพาราก่อนไปฉีดวัคซีนโควิด แบบนี้จะทำให้ประสิทธิภาพของวัคซีนโควิดลดน้อยลงไหมครับ
สวัสดีค่ะ การรับประทานยาพาราเซตามอลไม่ว่าจะเป็นก่อนหรือหลังการฉีดวัคซีนป้องกันโควิดนั้นสามารถทำได้อย่างปลอดภัย ไม่น่าจะมีผลต่อประสิทธิภาพของวัคซีน หรือไปเพิ่มผลข้างเคียงของวัคซีนป้องกันโควิดแต่อย่างใดให้สังเกตอาการหลังการรับวัคซีนที่อาจพบได้เช่น ไข้ต่ำๆ ปวดเมื่อยตามกล้ามเนื้อ ซึ่งสามารถบรรเทาอาการได้ด้วยการพักผ่อนให้มากๆ และรับประทานยาพาราเซตามอล แต่หากมีอาการผิดปกติเยอะเช่นเจ็บแน่นอก หายใจหอบเหนื่อย มีผื่นขึ้นตามตัว คลื่นไส้ อาเจียน หรือมีกล้ามเนื้ออ่อนแรงหรือชาครึ่งซีก ให้รีบกลับไปพบแพทย์